Гюнтер Айх
Краят на едно лято

Превод от немски: Венцеслав Константинов, —

chitanka.info

Кой би искал да живее без разтухата на дървесата!

Колко хубаво е, че участват те в умирането!

Прасковите са обрани, сливите наливат цвят,

докато под арките на моста прошумява времето.

На прелетните птици доверявам отчаянието си.

Отмерват те спокойно своя дял от вечността.

Техните пътеки

стават видими между листата като тъмен отпечатък,

движението на крилата им обагря плодовете.

Нужно е търпение.

Скоро писмената на птиците ще бъдат разгадани,

под езика ще усетиш вкуса на дребната монета.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.